**Notă informativă**

**la proiectul de modificare a Codului rețelelor de gaze naturale aprobat prin Hotărârea ANRE nr. 420/2019**

|  |
| --- |
| * + - 1. ***Denumirea autorului responsabil de elaborarea proiectului*** |
| Agenția Națională pentru Reglementare în Energetică |
| ***2. Condiţiile ce au impus elaborarea proiectului de act normativ şi finalitățile urmărite*** |
| Potrivit art. 114 alin. (10) din Legea nr. 108/2016, “în termen de cel mult 6 luni de la primirea notificării din partea Agenţiei cu privire la preluarea de către Comunitatea Energetică a Codului reţelelor de gaze naturale al Uniunii Europene, operatorii sistemelor de transport (OST) sînt obligaţi să elaboreze şi să prezinte Agenţiei pentru consultare și aprobare Codul reţelelor de gaze naturale”.  Prin modificările operate la Codul rețelelor de gaze naturale aprobat prin Hotărârea ANRE nr. 420/2019, va fi asigurată transpunerea în legislația națională a [Regulamentului (UE) Nr. 312/2014 al Comisiei din 26 martie 2014 *de stabilire a unui cod de rețea*](#_bookmark5)[*privind echilibrarea rețelelor de transport de gaz*](#_bookmark5)*e*, adaptat prin Decizia Nr. 2019/01/PHLG-EnC al Grupului Permanent de Nivel Înalt al Comunităţii Energetice din 12 decembrie 2019.  În conformitate cu art. 67 alin. (2) din Legea cu privire la gazele naturale nr. 108/2016 „Codul reţelelor de gaze naturale stabileşte procedurile aplicate de operatorul sistemului de transport în scopul îndeplinirii în mod eficient a atribuţiilor ce îi revin în legătură cu asigurarea echilibrului în sistemul de gaze naturale”.  Finalitățile urmărite prin transpunerea Regulamentului UE 312/2014:   * respectarea angajamentelor Republici Moldova în calitate de țară membră la TCE; * transpunere în legislația națională a prevederilor regulamentelor obligatorii ale UE, în scopul integrării pieței locale de gaze naturale în piața energetică comună europeană; * stabilirea unui set de măsuri pentru OST pentru a menține rețeaua de transport în limitele operaționale; * schimbul de date și informații tehnice dintre operatorii de sistem și utilizatorii de sistem care să reflecte necesitățile reale ale sistemului, luând în considerare resursele de care dispun OST; * stimularea financiară a utilizatorilor de sistem de acoperire a dezechilibrelor cauzate (prin intermediul plăților pentru dezechilibru). * instituirea platformelor de tranzacționare pentru a facilita comerțul transparent cu gaze naturale între utilizatorii de sistem și OST. |
| 1. ***Descrierea gradului de compatibilitate pentru proiectele care au ca scop armonizarea legislaţiei naţionale cu legislația Uniunii Europene*** |
| Transpunerea *Regulamentului (UE)* [*Nr. 312/2014 al Comisiei din 26 martie 2014 de stabilire a unui cod de rețea*](#_bookmark5)[*privind echilibrarea rețelelor de transport de gaz*](#_bookmark5)e, s-a realizat fără a modifica structura și textul Codurilor UE, cu excepția adaptărilor din Decizia PHLG Nr. 2019/01 -EnC.  La proiectul de modificare a Codului rețelelor de gaze naturale a fost elaborat Tabelul de concordanță cu legislația UE în care se analizează comparativ gradul de transpunere a Regulamentului UE în proiectul național. |
| ***3. Principalele prevederi ale proiectului*** |
| **Capitolul I** reglementează normele generale privind aplicarea Titlului VI al Codului - *Echilibrarea rețelelor de gaze naturale*.  **Capitolul II** Utilizatorii de sistem au obligațiade a-și echilibra portofoliile pentru a reduce la minimum necesitatea ca OST să întreprindă acțiuni de echilibrare.  **Capitolul III** reglementează norme privind echilibrarea operațională, acțiunile de echilibrare desfășurate de OST, produsele standardizate pe termen scurt, platformele de tranzacționare.  **Capitolul IV** stabilește procedura de nominalizare și renominalizare în punctele de interconectare.  **Capitolul V** instituie procedura de calculare a dezechilibrului zilnic și a plăților pentru dezechilibru zilnic. Utilizatorii de sistem au obligația să plătească sau au dreptul să primească (după caz) plăți pentru dezechilibru zilnic.  **Capitolul VI** OST are dreptul să aplice obligații în cursul zilei pentru a stimula utilizatorii de sistem în vederea reducerii la minimum a necesității de a întreprinde acțiuni de echilibrare.  **Capitolul VII** OST nu înregistrează câștiguri sau pierderi ca urmare a achitării sau perceperii de plăți pentru dezechilibru zilnic și alte plăți ce țin de activitățile de echilibrare, care reprezintă de fapt toate activitățile desfășurate de OST în vederea îndeplinirii obligațiilor legate de echilibrarea sistemului de transport.  **Capitolul VIII** prevede modalitatea de transmitere de către OST utilizatorilor de sistem a informațiilor privind starea generală a rețelei de transport, acțiunile de echilibrare ale OST, intrările și ieșirile din zona de echilibrare, măsurate pe parcursul zilei.  **Capitolul IX** OST poate oferi utilizatorilor de sistem un serviciu de flexibilitate prin stocare în conductă, după ce termenii și condițiile aferente sunt aprobate de Agenție.  **Capitolul X** prevede condițiile de aplicare a măsurilor provizorii de către OST, care sunt reflectate în Raportul anual consultat în prealabil cu părțile interesate și ulterior prezentat Agenției spre aprobare.  Totodată, au fost operate modificări la unele puncte din Cod care se referă la determinarea punctelor de intrare și de ieșire și la unele noțiuni pentru a corespunde prevederilor Regulamentului UE nr. 460/2017. |
| ***5. Fundamentarea economico-financiară*** |
| Costuri pentru operatorii sistemului de transport:   * costuri privind crearea unei baze de date și/sau achiziționarea software-ul necesar pentru schimbul de date; * costuri legate de instruirea personalului operatorului de transport.   Costurile OST pentru prestarea activității de transport al gazelor naturale sunt incluse în tarifele reglementate aprobate de Agenție. |
| ***6. Modul de încorporare a actului în cadrul normativ în vigoare*** |
| În scopul respectării termenelor stabilite în Decizia nr. 2019/01/PHLG-EnC al Grupului Permanent de Nivel Înalt din 12 decembrie 2019, Hotărârea ANRE privind aprobarea modificărilor la Codului rețelelor de gaze naturale urmează să intre în vigoare la data de **12 decembrie 2020** (termenul stabilit în Hotărâre), concomitent cu intrarea în vigoare a Regulilor pieței gazelor naturale aprobate prin Hotărârea ANRE 534/2019. |
| ***7. Avizarea şi consultarea publică a proiectului*** |
| În conformitate cu art. 114 alin. (10), ANRE a desemnat SRL „Moldovatransgaz” (MTG) responsabil de elaborarea, în colaborare cu ceilalți operatori de sistem și prezentarea spre examinare și aprobare a proiectului de modificare a Codului rețelelor de gaze naturale. Proiectul a fost prezentat de OST la Agenție, fiind propus spre consultare publică părților interesate.  Proiectul, nota informativă, tabelul de concordanță cu legislația UE au fost plasate spre consultare publică și avizare părților interesate în conformitate cu Legea privind transparenţa în procesul decizional nr. 238/2008 şi Legea privind actele normative nr. 100/2017.  Propunerile şi obiecţiile înaintate la proiectul de modificare a Codului rețelelor de gaze naturale au fost incluse în Sinteza obiecțiilor prezentate de către părţile interesate. În scopul definitivării proiectului obiecțiile și propunerile recepționate au fost discutate în cadrul ședințelor de lucru organizate de ANRE. |
| **8. Constatările expertizei anticorupţie** |
| Proiectul a fost definitivat cu luarea în considerare a recomandărilor Raportului de expertiză al CNA Nr. EDA20/6935 din 11.11.2020 care a fost inclus în Sinteza propunerilor și obiecțiilor, publicată pe pagina electronică a Agenției. |
| **9. Constatările expertizei de compatibilitate** |
| Conform declarației de compatibilitate *nr. 31/02-3-7834* în urma evaluării proiectului național din perspectiva compatibilității cu legislația UE, se apreciază că aceasta și-a atins finalitatea urmărită în ceia ce privește transpunerea [Regulamentului (UE) Nr. 312/2014 al Comisiei din 26 martie 2014 de stabilire a unui cod de rețea](#_bookmark5) [privind echilibrarea rețelelor de transport de gaz](#_bookmark5)e. |
| **10. Constatările expertizei juridice** |
| Proiectul a fost definitivat cu luarea în considerare a expertizei Ministerului Justiției *nr. 04/6842 din 16.09.2020.* Informațiile cu privire la acceptarea sau respingerea acestora sunt incluse în Sinteza propunerilor și obiecțiilor, publicată pe pagina electronică a Agenției. |

**Veaceslav UNTILA**

**Director general**